**Заманауи мұғалімнің келбеті**

**Эссе**

Маған жақсы мұғалім бәрінен де қымбат, өйткені мұғалім – мектептің жүрегі. (Ы.Алтынсарин)

Өмірде адам баласы үшін ең керекті мамандықтардың бірі – ұстаз. Қоғамның дамуы, елдің болашағы ұстазға байланысты. Бізбен бірге қоршаған әлемде өзгеріп отырады. Мұндай өзгеріске балалармен жұмыс істейтін мұғалімдерде дайын болу керек. Заманның дамуына қарай ұстазға деген талапта жоғары. Қазіргі уақытта мұғалімдердің мәртебесі 2019 жылы қабылданған «Педагог мәртебесі туралы» 19 баптан тұратын заңмен қорғалады. Бұл заңда мұғалімнің міндеті мен жауапкершілігі нақты көрсетілген.

Қазіргі мұғалім қандай болу керек? Ол оқушылардың білімді қабылдауға деген құштарлығын дамыта алатын, өз бетінше сыни ойлауға үйрететін, оқушыларды қызықтыратындай жаңа әдіс-тәсілдерді, заманауи платформаларды меңгерген және тиімді қолданатын, өз білімін толығырақ іске асыратын адам. Қазіргі мұғалім үнемі шығармашылық ізденіс үстінде жүреді. Оқушыларға тек теорияны жеткізіп қана қоймай, оны практикада қызықты түрде көрсету, қағаз есептерін жүргізу, оқушылармен және олардың ата-аналарымен байланыс орнату мұғалімнің міндетіне жатады. Мұғалім оқу процесінде әр баланы сабақта қатыстырып, сұрақ қойып, оларды дұрыс тыңдап, түсінбеген тапсырмаларына көмектесіп, бағыт-бағдар беріп отыру өте маңызды. «Білім туралы» заңнамаға сәйкес мұғалім оқушының мемлекеттік өлшем (стандарт) деңгейінен төмен түсірмей білім беруі тиіс. Сонда ғана білім сапасы да арта түспек.

Ұстаздың бойында қандай қасиеттер болуы керек? Мұғалім ең алдымен қарапайым болу қажет. Сондай –ақ сабырлылық, ұстамдылық қасиеттерінің болуы өте маңызды. Мұғалім әрбір оқушының психологиясына терең үңіліп және соған қарай әрекет жасауы тиіс, яғни мұғалім психологте бола алады. Мұғалім шебер ұйымдастырушы, қамқоршы, адамгершілігі жоғары, рухани дамыған, оқушылардың екінші ата-анасы бола алатындай қасиеттерге ие болуы қажет. Осы тұста Абайдың:

Ақырын жүріп, анық бас,

Еңбегің кетпес далаға.

Ұстаздық еткен жалықпас,

Үйретуден балаға, - деген өлең жолдары ойға оралады.

Қортындылай келе ұрпағымыз өмірде кірпіш болып қалансын десек, білімді, саналы, заманауи ұстаз болуымыз қажет.

**Атырау қаласы, №1 М.Жұмабаев атындағы орта мектептің мұғалімі Смагулова Задагүл Жоламанқызы**

****